**Előterjesztés**

**Velem községi Önkormányzat Képviselő–testületének**

**2019. május 30.-i ülésének 11.napirendi pontjához**

**Tisztelt Képviselő–testület!**

Velem községi Önkormányzatának Beszerzések lebonyolításával kapcsolatos eljárásrendről szóló szabályzatát Velem községi Önkormányzat Képviselő-testülete a 79/2014.(VI.25.) számú határozattal fogadta el. A II. pontja az ajánlatkérő nevében eljáró személyekről, a szabályzat III. pontja rendelkezik a beszerzések lebonyolításának eljárási szabályairól. A szabályzat II. pontjában 200.000.- Ft-os értékhatár van meghatározva a Polgármester döntési jogosultságára az Önkormányzat nevében történő beszerzéseknél.

Az államháztartásról szóló törvény végrehajtásáról szóló 368/2011. (XII. 31.) Korm. rendelet 53.§.(1) bekezdés a) pontja alapján nem szükséges előzetes írásbeli kötelezettségvállalás az olyan kifizetés teljesítéséhez, amely értéke a kétszázezer forintot nem éri el.

Javasolnám az értékhatár nettó 300 000 Ft-ra történő megemelését azzal, hogy ezen beszerzéseknél elegendő az egy árajánlat bekérése.

Ezen összeghatárig az előzetes kötelezettségvállalás szabályait betartva az költségvetési előirányzatok terhére a polgármester lenne jogosult egyszemélyben dönteni az Önkormányzat beszerzéseinél.

A nettó 300 000 Ft-os értékhatárt meghaladó beszerzéseknél a Közbeszerzési értékhatárig három összehasonlítható árajánlat bekérése mellett a Képviselő-testület jogában állna a döntés a bekért árajánlatokról.

Ezek alapján kérném a Tisztelt Képviselő-estületet a beszerzési szabályzat módosításának elfogadására.

Velem, 2019. május 30.

Polgármester nevében:

Cserkutiné Stipsics Edina

pénzügyi és gazdálkodási osztályvezető

**HATÁROZATI JAVASLAT**

Velem községi Önkormányzat Képviselő-testülete a Velem községi Önkormányzat 79/2014.(VI.25.) számú határozatával elfogadott beszerzések lebonyolításával kapcsolatos eljárásrendjéről szóló szabályzatának módosításait alábbiakban fogadja el.

A szabályzat II. pontjában meghatározott értékhatárokat nettó 300 000 Ft-ra módosítja.

A szabályzat III. 2. pontjának első bekezdését kiegészíti az alábbi mondattal: „Az ajánlatkérő a beszerzés megkezdésekor legalább nettó 300 000 Ft-ot meg nem haladó beszerzéseknél egy ajánlat köteles beszerezni írásban vagy e-mailben.

A szabályzat III. 2. pontjának első bekezdés az alábbiak szerint módosul: „Az ajánlatkérő a beszerzés megkezdésekor legalább nettó 300 000 Ft-ot meghaladó beszerzéseknél három különböző összehasonlítható ajánlat köteles beszerezni írásban vagy e-mailben.

Felkéri a polgármestert a szabályzaton történő módosítások átvezetésére.

Felelős: Szél Józsefné polgármester

Határidő: azonnal